বেগমগঞ্জ উপজেলা স্টেডিয়াম

বেগমগঞ্জ উপজেলা স্টেডিয়াম ২০০৬ সালে সক্রীয় হওয়া বাংলাদেশের একটি উপজেলা পর্যায়ের স্টেডিয়াম। এটি নোয়াখালী জেলার বেগমগঞ্জ উপজেলার গনিপুরে অবস্থিত। ক্রীড়া স্থাপনাটি ঐ জেলার উপজেলা পর্যায়ের স্টেডিয়াম দুইটির অন্যতম। বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নিয়ন্ত্রণাধীন ক্রীড়া স্থাপনা ও উপজেলা ক্রীড়া সংস্থার তত্ত্বাবধানে রয়েছে। স্টেডিয়ামটি বিভিন্ন আঞ্চলিক ক্রীড়া প্রতিযোগিতার জন্য ব্যবহার হয়। নির্মাণ জাতীয় ক্রীড়া পরিষদ বিশেষ প্রকল্পের মাধ্যমে বাংলাদেশের ১১টি উপজেলায় পূর্ণাঙ্গ স্টেডিয়াম নির্মাণের উদ্যোগ নেয়। এটি সেগুলির মধ্যে একটি। ১৯৯৪ সালে স্টেডিয়ামটি নির্মাণের জন্য ভূমি অধিগ্রহণ ও নির্মাণ শুরু হয়। ১৯৯৪ হতে ২০০৫ পর্যন্ত ধাপে ধাপে ৩ কোটি ৯৬ লাখ ৮১ হাজার টাকা ব্যয়ে স্টেডিয়ামটির বিভিন্ন অংশের নির্মাণকার্য চলে; তবে স্টেডিয়ামটির নির্ধারিত সীমা ও মাঠ থাকলেও এটি একটি অসম্পূর্ণ ক্রীড়া স্থাপনা। কাঠামো স্টেডিয়ামের মূল মাঠের চারদিকে গ্যালারী নেই, প্রবেশ পথের সাথে একটি খেলোয়াড়দের স্নানাগার, বিশ্রামকক্ষ সম্বলিত ভবন ও ভবনের দুপাশে একটি করে গ্যালারী আছে। নির্মাণ অসম্পূর্ণ হলেও স্টেডিয়ামটি বয়স ভিত্তিক আঞ্চলিক ক্রিকেট, ও ফুটবল খেলার আয়োজন হয়ে থাকে। আরও দেখুন শহীদ ভুলু স্টেডিয়াম শহীদ তরিক উল্ল্যাহ বীর বিক্রম স্টেডিয়াম তথ্যসূত্র বহিঃসংযোগ বেগমগঞ্জ উপজেলায় খেলাধুলা ও বিনোদন